CELEX: 32021R2068
Language: bg
Date: 2021-11-25 00:00:00
Title: Регламент за изпълнение (ЕС) 2021/2068 на Комисията от 25 ноември 2021 година за изменение на Регламент за изпълнение (ЕС) № 540/2011 с оглед на удължаването на срока на одобренията на активните вещества бенфлуралин, димоксистробин, флуазинам, флутоланил, мекопроп-P, мепикват, метирам, оксамил и пираклостробин (текст от значение за ЕИП)

26.11.2021   
               
               
                  BG
               
               
                  Официален вестник на Европейския съюз
               
               
                  L 421/25
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2068 НА КОМИСИЯТА
         от 25 ноември 2021 година
         за изменение на Регламент за изпълнение (ЕС) № 540/2011 с оглед на удължаването на срока на одобренията на активните вещества бенфлуралин, димоксистробин, флуазинам, флутоланил, мекопроп-P, мепикват, метирам, оксамил и пираклостробин
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
         като има предвид, че:
         
                     (1)
                  
                  
                     В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009.
                  
               
                     (2)
                  
                  
                     С Регламент за изпълнение (ЕС) 2021/52 на Комисията (3) срокът на одобренията на активните вещества димоксистробин, мекопроп-P, метирам, оксамил и пираклостробин бе удължен до 31 януари 2022 г., а срокът на одобренията на активните вещества бенфлуралин, флуазинам, флутоланил и мепикват — до 28 февруари 2022 г.
                  
               
                     (3)
                  
                  
                     Заявленията за подновяване на одобренията на посочените вещества бяха подадени в съответствие с Регламент за изпълнение (ЕС) № 844/2012 на Комисията (4), отменен с Регламент за изпълнение (ЕС) 2020/1740 на Комисията (5). Процедурата за подновяване на одобрението на посочените активни вещества, установена в Регламент за изпълнение (ЕС) № 844/2012 на Комисията, обаче, продължава да се прилага в съответствие с член 17, параграф 2 от Регламент за изпълнение (ЕС) 2020/1740 на Комисията.
                  
               
                     (4)
                  
                  
                     Поради факта, че оценката на тези активни вещества е била забавена по независещи от заявителите причини, е възможно срокът на одобренията на посочените активни вещества да изтече, преди да бъде взето решение за тяхното подновяване. Поради това е необходимо срокът на техните одобрения да бъде удължен.
                  
               
                     (5)
                  
                  
                     Освен това е необходимо да бъде удължен срокът на одобренията на активните вещества флуазинам, флутоланил, мекопроп-P, мепикват, метирам и пираклостробин, с цел да се осигури необходимото време за извършване на оценка, свързана със свойствата на тези активни вещества, нарушаващи функциите на ендокринната система, в съответствие с процедурата, установена в членове 13 и 14 от Регламент за изпълнение (ЕС) № 844/2012.
                  
               
                     (6)
                  
                  
                     В случаите, в които Комисията приема регламент, с който не се подновява одобрението на дадено активно вещество, посочено в приложението към настоящия регламент, тъй като не са изпълнени критериите за одобряване, Комисията посочва като дата на изтичане на срока по-късната от двете дати — датата, определена преди влизането в сила на настоящия регламент, или датата на влизане в сила на регламента, с който не се подновява одобрението на активното вещество. В случаите, в които Комисията приема регламент, с който се подновява одобрението на активно вещество, посочено в приложението към настоящия регламент, Комисията се стреми да посочи, съобразно конкретните обстоятелства, най-ранната възможна дата на прилагане.
                  
               
                     (7)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (3)  Регламент за изпълнение (ЕС) 2021/52 на Комисията от 22 януари 2021 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества бенфлуралин, димоксистробин, флуазинам, флутоланил, мекопроп-P, мепикват, метирам, оксамил и пираклостробин (ОВ L 23, 25.1.2021 г., стр. 13).
         
            (4)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
         
            (5)  Регламент за изпълнение (ЕС) 2020/1740 на Комисията от 20 ноември 2020 г. за определяне на разпоредбите, необходими за изпълнението на процедурата по подновяване на активните вещества в съответствие с Регламент (ЕО) № 1107/2009 на Европейския парламент и на Съвета, и за отмяна на Регламент за изпълнение (ЕС) № 844/2012 на Комисията (ОВ L 392, 23.11.2020 г., стр. 20).
      
      
         
            ПРИЛОЖЕНИЕ
            Част А от приложението към Регламент за изпълнение (ЕС) № 540/2011 се изменя, както следва:
            
                        (1)
                     
                     
                        в шестата колона — „Изтичане срока на одобрението“, на ред 57 — „Мекопроп-P“, датата се заменя с „31 януари 2023 г.“;
                     
                  
                        (2)
                     
                     
                        в шестата колона — „Изтичане срока на одобрението“, на ред 81 — „Пираклостробин“, датата се заменя с „31 януари 2023 г.“;
                     
                  
                        (3)
                     
                     
                        в шестата колона — „Изтичане срока на одобрението“, на ред 115 — „Метирам“, датата се заменя с „31 януари 2023 г.“;
                     
                  
                        (4)
                     
                     
                        в шестата колона — „Изтичане срока на одобрението“, на ред 116 — „Оксамил“, датата се заменя с „31 януари 2023 г.“;
                     
                  
                        (5)
                     
                     
                        в шестата колона — „Изтичане срока на одобрението“, на ред 128 — „Димоксистробин“, датата се заменя с „31 януари 2023 г.“;
                     
                  
                        (6)
                     
                     
                        в шестата колона — „Изтичане срока на одобрението“, на ред 187 — „Флутоланил“, датата се заменя с „28 февруари 2023 г.“;
                     
                  
                        (7)
                     
                     
                        в шестата колона — „Изтичане срока на одобрението“, на ред 188 — „Бенфлуралин“, датата се заменя с „28 февруари 2023 г.“;
                     
                  
                        (8)
                     
                     
                        в шестата колона — „Изтичане срока на одобрението“, на ред 189 — „Флуазинам“, датата се заменя с „28 февруари 2023 г.“;
                     
                  
                        (9)
                     
                     
                        в шестата колона — „Изтичане срока на одобрението“, на ред 191 — „Мепикват“, датата се заменя с „28 февруари 2023 г.“